Κάτω Μέλπεια Μεσσηνίας

Η Κάτω Μέλπεια είναι χωριό της Περιφερειακής Ενότητας Μεσσηνίας, με πληθυσμό 264 κατοίκων, σύμφωνα με την Απογραφή του 2011. Διοικητικά ανήκει ως Κοινότητα Κάτω Μέλπειας (οικισμοί Κάτω Μέλπεια και Βράχος), στη Δημοτική Ενότητα Ανδανίας (πρώην Δήμος Ανδανίας), του Δήμου Οιχαλίας.

 Τοποθεσία 
Η Κάτω Μέλπεια είναι χωριό της Άνω (βόρειας) Μεσσηνίας, ριζωμένη σε 175 μέτρα υψόμετρο, στους πρόποδες του όρους Τετράζιο. Απέχει 40 χλμ. από την Καλαμάτα και 15 χλμ. από το Μελιγαλά, που είναι η έδρα του Δήμου Οιχαλίας.

 Πληροφορίες 
Σύμφωνα με ιστορικά συγγράμματα, ο οικισμός άρχιζε να κτίζεται το 1260 π.Χ., την εποχή του βασιλιά Νέστορα της Πύλου, στη θέση Γκρεμπένη, πάνω από τις Πηγές Κουμπέ και κάτω από το Φράγκικο Κάστρο, που χτίστηκε βέβαια πολύ αργότερα, το 1300.

Το 612 π.Χ. η περιοχή κατοικήθηκε από τους Αλκμεωνίδες, που τους εξόρισαν οι Αθηναίοι, επειδή θεωρήθηκαν υπεύθυνοι για το θάνατο του Κύλωνα και την πόλη την ονόμασαν Γαλάζιον.

Έχουν βρεθεί αρχαιολογικά ευρήματα και ερείπια αρχαίου ναού. Κάποιες πέτρες που πιστεύεται ότι προέρχονται από το βωμό του Απόλλωνα, έχουν εντοιχισθεί στις βρύσες του Κουμπέ.

Περίπου το 8ο αιώνα  στην περιοχή εγκαταστάθηκαν έποικοι Σλάβοι Μηλιγγοί και δημιούργησαν τους οικισμούς άνω και κάτω Γαράντζα, που στη γλώσσα τους, σημαίνει ασφάλεια. Το 1927 μετονομάσθηκε σε Κάτω Μέλπεια.

Η Κάτω Μέλπεια διαθέτει Λαογραφικό Μουσείο με πολλά αξιόλογα εκθέματα, καθώς επίσης και δανειστική βιβλιοθήκη. Στην περιοχή υπάρχουν καταρράκτες, λίμνες και φαράγγια, σε πολύ μικρή απόσταση από το χωριό.

Υπάρχει ένα μονοπάτι που ενώνει την Κάτω Μέλπεια με την Άνω Μέλπεια, πεζοπορική διαδρομή 5 ωρών περίπου, μέσα σε πυκνή βλάστηση και τρεχούμενα νερά.

 Διοικητικές μεταβολές 
+Διοικητικές μεταβολές οικισμού = η Κάτω Μέλπειαα/αΗμερομηνίαΦ.Ε.Κ.Μεταβολή1)21-04-1835ΦΕΚ 80Α - 28/12/1836Ο οικισμός Γαράντζα προσαρτάται στο Δήμο Πολύχνης.2)18-12-1840ΦΕΚ 22Α - 18/12/1840Ο οικισμός Γαράντζα αποσπάται από το Δήμο Πολύχνης και προσαρτάται στο Δήμο Ανδανίας.3)31-08-1912ΦΕΚ 262Α - 31/08/1912Ο οικισμός Γαράντζα καταργείται. Ο οικισμός Κάτω Γαράντζα ορίζεται έδρα στην Κοινότητα Κάτω Γαράντζας.4)10-10-1920ΦΕΚ 64Β - 10/10/1920Ο οικισμός Κάτω Γαράντζα, μετονομάζεται σε Γαράντζα.5)22-12-1927ΦΕΚ 306Α - 22/12/1927Ο οικισμός Γαράντζα, μετονομάζεται σε Κάτω Μέλπεια.6)14-03-1971ΦΕΚ 225Β - 14/03/1972Στον οικισμό Κάτω Μέλπεια, προσαρτάται ο καταργούμενος οικισμός Βενακούλιον, της Κοινότητας Κάτω Μελπείας.7)04-12-1997ΦΕΚ 244Α - 04/12/1997Ο οικισμός Κάτω Μέλπεια, αποσπάται από την Κοινότητα Κάτω Μελπείας και προσαρτάται στο Δήμο Ανδανίας.8)07-06-2010ΦΕΚ 87Α - 07/06/2010Ο οικισμός Κάτω Μέλπεια, αποσπάται από το Δήμο Ανδανίας και προσαρτάται στο Δήμο Οιχαλίας.

 Εξωτερικοί σύνδεσμοι 
 Η όμορφη Κάτω Μέλπεια (βίντεο στο youtube).
 Κάτω Μέλπεια Μεσσηνίας, τοπία (βίντεο στο youtube).
 Ο Κουμπές στην Κάτω Μέλπεια Μεσσηνίας (βίντεο στο youtube).
 Οι καταρράκτες στην Κάτω Μέλπεια Μεσσηνίας (βίντεο στο youtube).
 Κάτω Μέλπεια Μεσσηνίας (σελίδα στο facebook).

 Παραπομπές 

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας